Document ID: 32013D0427

KOMISSION TÄYTÄNTÖÖNPANOPÄÄTÖS,
annettu 2 päivänä elokuuta 2013,
unionin rahoituksesta klassisen sikaruton vastaiseen hätärokotussuunnitelmaan Latviassa ja Valko-Venäjällä sekä valvontatoimenpiteisiin Latviassa, Liettuassa ja Valko-Venäjällä kyseisen taudin torjumiseksi toteutettujen hätätoimenpiteiden yhteydessä
(tiedoksiannettu numerolla C(2013) 4980)
(Ainoastaan latvian- ja liettuankieliset tekstit ovat todistusvoimaiset)
(2013/427/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon tietyistä eläinlääkintäalan kustannuksista 25 päivänä toukokuuta 2009 tehdyn neuvoston päätöksen 2009/470/EY (1) ja erityisesti sen 3 artiklan 3 kohdan, 3 artiklan 6 kohdan sekä 8 artiklan,
ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (2) ja erityisesti sen 84 artiklan,
sekä katsoo seuraavaa:
(1)
Koska komission täytäntöönpanopäätöksellä 2013/90/EU (3) hyväksytty suunnitelma muodostaa unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä 29 päivänä lokakuuta 2012 annetun komission delegoidun asetuksen (EU) N:o 1268/2012 (4) 94 artiklassa tarkoitetun riittävän yksityiskohtaisen kehyksen, tämä päätös on avustuksia koskevassa vuotuisessa työohjelmassa tarkoitettuja kustannuksia koskeva rahoituspäätös.
(2)
Klassinen sikarutto on kotieläiminä pidettyjen sikojen ja luonnonvaraisten sikojen tarttuva virustauti, joka haittaa unionin sisäistä kauppaa ja vientiä kolmansiin maihin.
(3)
Klassisen sikaruton puhkeamiseen liittyy riski, että taudinaiheuttaja leviää muille sikatiloille kyseisessä jäsenvaltiossa tai elävien sikojen, niistä saatavien tuotteiden, siemennesteen, alkioiden ja munasolujen kaupan kautta, sekä luonnonvaraisten sikojen välityksellä muihin jäsenvaltioihin ja kolmansiin maihin.
(4)
Yhteisön toimenpiteistä klassisen sikaruton torjumiseksi 23 päivänä lokakuuta 2001 annetussa neuvoston direktiivissä 2001/89/EY (5) vahvistetaan toimenpiteet, jotka on toteutettava taudin puhjettua, jotta viruksen leviäminen estetään.
(5)
Kun on vahvistettu, että klassista sikaruttovirusta esiintyy luonnonvaraisissa sioissa ja kun käytettävissä olevat epidemiologiset tiedot viittaavat siihen, että virus on vaarassa levitä, luonnonvaraisten sikojen suun kautta tapahtuva rokottaminen on vaikuttavin ja tehokkain eläinlääkintätoimenpide taudin leviämisen estämiseksi.
(6)
Latvia ilmoitti 20 päivänä marraskuuta 2012 kahdesta klassisen sikaruton primääritapauksesta luonnonvaraisissa sioissa Dagdan ja Zilupen alueella lähellä Valko-Venäjän ja Venäjän rajaa.
(7)
Näiden tautipesäkkeiden toteamisen jälkeen Latvia valvoi klassisen sikaruton esiintymistä luonnonvaraisissa sioissa ja harrastesikaloissa kotieläiminä pidettävissä sioissa primääritapauksia ympäröivällä alueella, jotta tartunta-alue voitiin määrittää.
(8)
Täytäntöönpanopäätöksessä 2013/90/EU hyväksyttiin Latvian esittämä klassisen sikaruton hävittämissuunnitelma ja luonnonvaraisten sikojen hätärokotus direktiivin 2001/89/EY 16 artiklan 1 kohdan ja 20 artiklan 2 kohdan neljännen alakohdan mukaisesti toteutettavaksi heti, kun sääolosuhteet sen sallivat kyseisillä alueilla.
(9)
Latvian lainsäädännön mukaisesti klassisen sikaruton puhkeaminen katsotaan hätätapaukseksi, ja ministerikabinetin suostumuksella mahdollistettiin rokotteiden hankkiminen kiireellisellä menettelyllä ilman avointa tarjouskilpailua, jotta rokote olisi saatavissa vuoden 2013 kevään rokotusohjelmaa varten.
(10)
Koska tartunta-alue oli lähellä Valko-Venäjää, voi olla, että tartunnan saaneita luonnonvaraisia sikoja ylittää Latvian ja Valko-Venäjän rajan. Yhteisön eläinlääkinnällinen kriisiryhmä kävi paikan päällä helmikuussa 2013 ja suositteli rokotusalueen laajentamista siten, että se ulottuu puskurivyöhykkeenä 50 kilometriä Valko-Venäjän puolelle koko Latvian rajalla.
(11)
Taudin epidemiologisen kehityksen arvioimiseksi vaarassa olevissa luonnonvaraisissa sioissa ja harrastesikaloissa kotieläiminä pidettävissä sioissa oli asianmukaista luoda nopeasti yhdenmukaiset valvontatoimet ja epidemiologinen seuranta, jotka perustuvat luonnonvaraisissa sioissa ja kotieläiminä pidettävissä sioissa esiintyvän klassisen sikaruttoviruksen serologisiin ja virologisiin laboratoriotesteihin tietyillä suuren riskin alueilla tartunta-alueen ympärillä Latviassa, Valko-Venäjällä ja Liettuassa.
(12)
Latvia on toimittanut luonnonvaraisia sikoja koskevan klassisen sikaruton hätärokotussuunnitelman kustannusarvion, jossa ilmoitetaan Latvian alueella ja Valko-Venäjällä sijaitsevalla puskurivyöhykkeellä tarvittavien hätärokotteiden arvioitu määrä sekä arvio kyseisten rokotusten toteuttamisesta aiheutuvista kustannuksista. Hätärokotusten arvioidut kustannukset ovat 221 800 euroa.
(13)
Latvia ja Liettua toimittivat vuoden 2013 huhtikuun ensimmäisellä viikolla alustavan arvion kustannuksista, jotka aiheutuvat epidemiologisen selvityksen ja klassisen sikaruton valvontatoimenpiteiden täytäntöönpanosta muiden taudin kiireellisten torjuntatoimenpiteiden yhteydessä Latvian, Liettuan ja Valko-Venäjän alueella. Valvontatoimenpiteiden arvioidut kustannukset ovat Latvian ja Valko-Venäjän osalta 227 000 euroa ja Liettuan osalta 17 000 euroa.
(14)
Latvialle aiheutuneiden kustannusten taannehtiva tukikelpoisuus siitä päivämäärästä lähtien, jona tautipesäkkeistä ilmoitettiin, ja Liettualle ja Valko-Venäjälle aiheutuneiden kustannusten taannehtiva tukikelpoisuus siitä päivämäärästä, jona valvontatoimenpiteet aloitettiin, on perusteltua, koska kyseiset toimenpiteet ovat olennaisen tärkeitä rokotusalueen määrittämiseksi ja sitä kautta taudin hävittämistoimien onnistumiseksi.
(15)
Päätöksen 2009/470/EY 3 artiklan 6 kohdassa säädetään, että unionin rahoitusosuuden on oltava 100 prosenttia rokotteiden hankkimiskustannuksista ja 50 prosenttia rokottamisen toteuttamisesta aiheutuneista kustannuksista. Koska unionin talousarvion liiallista rasittamista on vältettävä, on vahvistettava enimmäismäärät, jotka ovat sen kohtuullisen maksun mukaisia, joka voidaan suorittaa rokotteen hankinnasta ja rokotuksen toteuttamisesta aiheutuvista kustannuksista. Kohtuullinen maksu on maksu, joka suoritetaan välineiden tai palveluiden ostamiseksi markkinahintoihin nähden oikeasuhteiseen hintaan. Odotettaessa komission paikalla tekemien tarkastusten valmistumista on syytä hyväksyä unionin erityinen rahoitusosuus Latvialle nyt ja vahvistaa unionin rahoitusosuuden ensimmäisen maksuerän suuruus.
(16)
Yhteisen maatalouspolitiikan rahoituksesta 21 päivänä kesäkuuta 2005 annetun neuvoston asetuksen (EY) N:o 1290/2005 (6) mukaan eläinlääkintätoimenpiteet rahoitetaan Euroopan maatalouden tukirahastosta. Varainhoidon valvonnan osalta sovelletaan mainitun asetuksen 9, 36 ja 37 artiklaa.
(17)
Rahoitustuen maksaminen edellyttää, että suunnitellut toimet on toteutettu tosiasiallisesti ja että viranomaiset toimittavat komissiolle kaikki tarvittavat tiedot.
(18)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
1. Klassisen sikaruton torjumiseksi vuonna 2013 tehtäviin hätätoimenpiteisiin liittyen Latvia on oikeutettu saamaan unionilta erityisrahoitusta Latviassa ja Valko-Venäjällä toteutettavaa luonnonvaraisten sikojen klassisen sikaruton hätärokotussuunnitelmaa varten seuraavasti:
a)
100 prosenttia rokoteannosten hankintakustannuksista (ilman alv:tä);
b)
50 prosenttia rokottavan henkilökunnan palkoista ja maksuista Latviassa ja 50 prosenttia Latviassa tehtävistä rokotuksista suoraan aiheutuvista kustannuksista (ilman alv:tä).
2. Latvialle korvattavat 1 kohdassa tarkoitettujen kustannusten enimmäismäärät ovat:
a)
rokotteiden ostamiseen keskimäärin 0,91 euroa yhdestä annoksesta;
b)
rokottamiseen keskimäärin 0,18 euroa jokaisesta Latviassa jaetusta rokoteannoksesta;
c)
130 800 euroa rokotuskuluihin Latviassa;
d)
91 000 euroa rokotuskuluihin Valko-Venäjällä.
2 artikla
1. Klassisen sikaruton torjumiseksi tehtäviin hätätoimenpiteisiin liittyen Latvia ja Liettua ovat oikeutettuja saamaan unionilta rahoitusosuuden kuluihin, jotka ovat aiheutuneet serologisiin ja virologisiin valvontatoimenpiteisiin liittyvistä laboratoriotesteistä, jotka on tehty kotieläiminä pidetyille ja luonnonvaraisille sioille Liettuassa ja Valko-Venäjällä 1 päivästä huhtikuuta 2013 lähtien ja Latviassa 20 päivästä marraskuuta 2012 lähtien.
2. Unionin rahoitusosuudeksi vahvistetaan 50 prosenttia kustannuksista, joita Latvialle ja Liettualle aiheutuu 1 kohdassa tarkoitetuista toimista. Rahoitusosuuden enimmäismäärä on:
i)
227 000 euroa Latvian osalta;
ii)
17 000 euroa Liettuan osalta.
3. Latvialle ja Liettualle korvattavat, 1 kohdassa tarkoitetuista toimista syntyvät kustannukset eivät saa keskimäärin ylittää seuraavia enimmäismääriä:
i)
0,5 euroa jokaisesta kotieläimenä pidetystä siasta, josta on otettu näyte;
ii)
5 euroa jokaisesta luonnonvaraisesta siasta, josta on otettu näyte;
iii)
2 euroa jokaisesta ELISA-testistä;
iv)
10 euroa jokaisesta PCR-testistä;
v)
10 euroa jokaisesta virologisesta testistä.
3 artikla
Jollei päätöksen 2009/470/EY 11 artiklan 1 kohdan mukaisesti paikan päällä tehtyjen tarkastusten tuloksista muuta johdu, ensimmäinen maksuerä maksetaan Latvialle seuraavasti:
a)
enintään 224 300 euroa;
b)
osana 1 ja 2 artikloissa säädettyä unionin rahoitusosuutta.
Rahoitusosuus maksetaan Latvian toimittaman virallisen korvaushakemuksen perusteella.
4 artikla
Unionin rahoitusosuuteen oikeutetut, 1 ja 2 artiklassa tarkoitetuista toimenpiteistä aiheutuneet tukikelpoiset kustannukset ovat enintään yhtä suuret kuin jäsenvaltioille 1-4 kohdan toimenpiteiden toteuttamisesta aiheutuneet kustannukset.
1.
Näytteenotto
a)
kaikki millä tahansa nimikkeellä toimiva henkilökunta, joka on kokonaan tai osittain osoitettu näytteenottoon; kustannukset on rajoitettu tosiasiallisiin palkkoihin sekä sosiaaliturvamaksuihin ja muihin lakisääteisiin kustannuksiin, jotka sisältyvät palkkaan; ja
b)
yleiskustannukset, jotka ovat 7 prosenttia a alakohdassa tarkoitettujen kustannusten summasta.
2.
Laboratoriotutkimukset:
a)
erityisesti laboratoriotestien toteuttamiseksi ostetut ja käytetyt testipakkaukset, reagenssit ja kaikki yksilöitävissä olevat tarvikkeet;
b)
kaikki millä tahansa nimikkeellä toimiva henkilökunta, joka on osoitettu kokonaan tai osittain testien tekemiseen laboratoriossa; kustannukset on rajoitettu tosiasiallisiin palkkoihin sekä sosiaaliturvamaksuihin ja muihin lakisääteisiin kustannuksiin, jotka sisältyvät palkkaan.
c)
yleiskustannukset, jotka ovat 7 prosenttia a ja b kohdassa tarkoitettujen kustannusten summasta.
3.
Luonnonvaraisille eläimille tarkoitettujen rokoteannosten ja/tai rokotteiden ja syöttien osto ja säilytys
4.
Rokotteiden ja syöttien jakaminen luonnonvaraisille eläimille
a)
kaikki millä tahansa nimikkeellä toimiva henkilökunta, joka on kokonaan tai osittain osoitettu rokotesyöttien levitykseen; kustannukset on rajoitettu tosiasiallisiin palkkoihin sekä sosiaaliturvamaksuihin ja muihin lakisääteisiin kustannuksiin, jotka sisältyvät palkkaan;
b)
yleiskustannukset, jotka ovat 7 prosenttia a alakohdassa tarkoitettujen kustannusten summasta.
5 artikla
1. Edellä 1 ja 2 artiklassa tarkoitettu unionin rahoitusosuus maksetaan seuraavien asiakirjojen perusteella:
a)
teknistä toteutusta koskeva loppukertomus, joka on laadittu liitteen I mukaisesti hätärokotuksen teknisestä toteutuksesta ja saaduista tuloksista 1 päivästä huhtikuuta 201331 päivään joulukuuta 2013;
b)
teknistä toteutusta koskeva loppukertomus, joka on laadittu liitteen II mukaisesti valvontatoimenpiteiden teknisestä toteutuksesta ja saaduista tuloksista Latviassa 20 päivästä marraskuuta 201231 päivään joulukuuta 2013 ja Liettuassa 1 päivästä huhtikuuta31 päivään joulukuuta 2013;
c)
liitteen III mukainen tiedostona toimitettava rahoitusta koskeva loppukertomus kuluista, jotka ovat aiheutuneet Latvialle 20 päivästä marraskuuta 201231 päivään joulukuuta 2013 ja Liettualle 1 päivästä huhtikuuta 201331 päivään joulukuuta 2013;
d)
päätöksen 2009/470/EY 11 artiklan 1 kohdan mukaisesti paikalla tehtyjen tarkastusten tulokset.
Edellä a-c alakohdassa tarkoitettuja kertomuksia tukevat asiakirjat on annettava käyttöön d alakohdassa tarkoitettuja paikalla tehtäviä komission tarkastuksia varten.
2. Edellä 1 kohdan a-c alakohdassa tarkoitetut teknistä toteutusta ja rahoitusta koskevat loppukertomukset on toimitettava viimeistään 1 päivänä huhtikuuta 2014. Jos määräaikaa ei noudateta eikä myöhästymiseen ole asianmukaisesti perusteltuja syitä, unionin rahoitusosuutta vähennetään 25 prosenttia jokaista myöhästymiskuukautta kohti.
6 artikla
Tämä päätös on osoitettu Latvian tasavallalle ja Liettuan tasavallalle.
Tehty Brysselissä 2 päivänä elokuuta 2013.

Labels: 19
5
0
6
18